CELEX: E2013P0004
Language: ro
Date: 2013-04-06 00:00:00
Title: Acțiune introdusă la 6 aprilie 2013 de DB Schenker împotriva Autorității AELS de Supraveghere (Cauza E-4/13)

20.6.2013   
            
            
               RO
            
            
               Jurnalul Oficial al Uniunii Europene
            
            
               C 174/11
            
         Acțiune introdusă la 6 aprilie 2013 de DB Schenker împotriva Autorității AELS de Supraveghere
   (Cauza E-4/13)
   2013/C 174/07
   La data de 6 aprilie 2013, întreprinderile Schenker North AB, Schenker Privpak AB și Schenker Privpak AS (formând împreună „DB Schenker”), reprezentate de Jon Midthjell, avocat, Advokatfirmaet Midthjell AS, Grev Wedels plass 5, 0151 Oslo, Norvegia, au introdus o acțiune împotriva Autorității AELS de Supraveghere, la Curtea de Justiție a AELS.
   Reclamanții cer Curții de Justiție a AELS:
   
               1.
            
            
               să anuleze decizia Autorității AELS de Supraveghere din 7 februarie 2013 pronunțată în cauza 73038 (DB Schenker – acces la documente), în măsura în care prin respectiva decizie se refuză accesul la documentele de inspecție în cauza 34250 (Norway Post/Privpak);
            
         
               2.
            
            
               să impună Autorității AELS de Supraveghere (și oricăror intervenienți) suportarea costurilor.
            
         
      Situația în fapt și în drept și motivele invocate:
   
   
               —
            
            
               Reclamanții, întreprinderile Schenker Nord AB, Schenker Privpak AB și Schenker Privpak AS fac parte din DB Schenker Group, un grup internațional de servicii de expediere de mărfuri și de logistică. Schenker Nord AB gestionează operațiunile comerciale ale grupului în Norvegia, Suedia și Danemarca, inclusiv filialele Schenker Privpak AS și Schenker Privpak AB.
            
         
               —
            
            
               Reclamanții au prezentat, la 3 august 2010, o cerere de acces la documente în cauza 34250, conform normelor privind accesul public la documente stabilite prin Decizia nr. 407/08/COL a Autorității AELS de Supraveghere la 27 iunie 2008 (normele privind accesul la documente – RAD). Într-o decizie din data de 16 august 2011, Autoritatea AELS de Supraveghere a refuzat accesul la anumite documente din dosarul respectiv („documente de inspecție”). Decizia a fost anulată printr-o hotărâre a Curții de Justiție a AELS în cauza E-14/11, din 21 decembrie 2012, în măsura în care prin respectiva decizie s-a refuzat accesul total sau parțial la documentele de inspecție în cauza 34250, Norway Post/Privpak.
            
         
               —
            
            
               La 5 septembrie 2012, au fost adoptate noi norme privind accesul public la documente, prin Decizia nr. 300/12/COL a Autorității AELS de Supraveghere. La 7 februarie 2013, Autoritatea AELS de Supraveghere a adoptat o decizie prin care se refuza accesul la un număr de documente de inspecție, conform noilor norme privind accesul public la documente. Reclamanții urmăresc anularea deciziei respective în temeiul articolului 36 din Acordul privind Autoritatea de Supraveghere și Curtea de Justiție.
            
         Reclamanții susțin că, printre altele, Autoritatea AELS de Supraveghere:
   
               —
            
            
               a adoptat un punct de plecare neconform cu legea, considerând că RAD 2012 nu fac parte din legislația SEE și nu sunt supuse principiului interpretării omogene, conferind noilor norme un efect retroactiv neconform cu legea;
            
         
               —
            
            
               a încălcat articolul 4 alineatul (4) din RAD 2012 și obligația de motivare, a se vedea articolul 16 din Acordul privind Autoritatea de Supraveghere și Curtea de Justiție; și
            
         
               —
            
            
               a încălcat dreptul la acces parțial stipulat la articolul 4 alineatul (9) din RAD 2012 și obligația de motivare, a se vedea articolul 16 din Acordul privind Autoritatea de Supraveghere și Curtea de Justiție.